ગ્રાન્ટ રોડ-ઈસ્ટમાં નવજીવન સોસાયટી નંબર-૩ પાસે NMT ઍકૅડેમી નામની સ્કૂલ આવેલી છે. આ જ સ્કૂલના ગેટ પાસે આવેલી આખી ફૂટપાથ પર ફેરિયાઓએ કબજો કરી નાખ્યો છે. આખી ફૂટપાથ પર ફેરિયાઓ બેસતા હોવાથી આવતા-જતા લોકો ત્યાં કંઈ ને કંઈ ખાવા ઊભા રહેતા હોય છે. એક રીતે જોતાં તો આ ફૂટપાથ ખાઉગલી જેવી બની ગઈ છે. એ ઉપરાંત ફૂટપાથ પરના પેવર બ્લૉક્સ છેલ્લા કેટલાય મહિનાઓથી તૂટી ગયા છે, પણ એની સામે જોવાનો સુધરાઈને સમય જ ન હોય એવું સ્પષ્ટ દેખાઈ આવે છે. આ બધાને કારણે સ્ટુડન્ટ્સને સ્કૂલ જતાં-આવતાં મુશ્કેલી થતી હોય છે. એથી આ સ્કૂલમાં ભણતા સ્ટુડન્ટ્સના પેરન્ટ્સ અને આસપાસના રહેવાસીઓની પણ માગણી છે કે આ ફેરિયાઓને અહીંથી બીજી જગ્યાએ શિફ્ટ કરવાની સાથે ફૂટપાથને નવેસરથી બનાવવી.